Lav et referat af nedenstående tekst:

Tekst:
Historierne om problemer med Hjørring Citybus har fyldt meget i medierne, siden politiet startede en busrazzia i Hjørring i begyndelsen af ugen. Lørdag er ikke nogen undtagelse. Et norsk fodboldhold oplevede lørdag problemerne med busserne på egen hånd midt under kørsel. - Vi kørte i bussen med 80 kilometer i timen. Fuld bus og der var folk som stod op i bussen. Og så pludselig åbner bagdøren. Det var ret skummelt, fortæller en Arnulf Krogeider, der er træner for et fodboldhold fra Skien i Norge. Et andet fodboldhold oplevede at en bus begyndte at slå ud med bagenden under en opbremsning. Det er især skæve og slidte bremsere, der har været problemet på busserne under Dana Cup.

Referat:
Problemerne fortsætter med busserne til Dana Cup i Hjørring. Lørdag havde et norsk fodboldhold en ubehagelig oplevelse med en bus fra Hjørring Citybus.